
VIAȚA POLITICĂ INTERNĂ 


‚Си îndoita alegere а lui Alexandru loan Cuza са Domn al 

“Moldovei şi al Munteniei nu se realiză, de fapt, de cât o unire 
personală a celor două Principate române, întru cât ele trebuiau 
să se guverneze şi mai departe tot separat. Totuşi însufleţirea 
pentru faptul îndeplinit fu la culme. Căci ceea ce se aclamase, 
la 5 şi -24 Ianuarie 1859, cum prea bine observase atunci Victor 
Place, nu era un от, ci un principiu: principiul unirei. lar 
câştigul acesta moral, politic şi naţional era socotit—şi cu drept 
cuvânt |-—atât de însemnat că toate celelalte acte ce trebuiau să 
mai urmeze pentru desăvârşirea unirei depline şi definitive erau 
privite ca fireşti şi lesne de realizat. 


Problemele ce se impuneau, dela început, noului Domn şi 
colaboratorilor săi, în politica internă a Principatelor, erau: 

т. Aplicarea поп constituţiuni dată ţărilor române de puterile 
garante prin Convenţia dela Paris din 19 August 1858, —consti- 
tuţiune menită să înlocuiască Regulamentele organice ale fostului 
Protectorat rusesc, cari constituiau, se ştie, piedica de căpetenie 
pentru organizarea şi desvoltarea, în sens liberal şi naţional, a 
unui Stat român modern. aa 
‚ 2. Organizarea Principatelor potrivit. principiilor şi dispoziţiilor 
din noua constituţiune, prin revizuirea întregii legislații anterioare, 
oligarhice şi reacționare, a ţărilor române şi prin regularea 
raporturilor dintre proprietari şi lucrători de pământ, dintre 
'bojeri şi săteni, prin o lege specială, expres. prevăzută în Convenţie. 

3. Pregătirea unirii depline, nu numai pe căi şi prin mijloace 
diplomatice, faţă de Curtea suverană şi de puterile garante, ci 
şi prin legiuiri şi măsuri de ordin intern, cari 'să ducă cât 

mai repede şi mai sigur la îndepărtarea piedicelor ce stăteau în 
calea acestei uniri, —la cufundarea şi contopirea ambelor Princi- 
pate în una şi aceeaşi organizaţiune de Stat. 


Та adevăr, înlăturând protectoratul rusesc, dar menţinând 
suveranitatea turcească, cu dispoziţiuni ce făceau însă imposibil 
ori ce amestec direct al Porții otomane în afacerile interne ale: 
Principatelor, puterile garante dădură acestor Principate, prin 
Convenţia amintită dela Paris, o nouă constituţiune. 

Constituţiunea aceasta era concepută şi întocmită, principiar, în 
spiritul modern, liberal şi democratic, al vremii. Căci ea — 
а) desfiinţa rangurile, pronomiile şi privilegiile, de tot felul, ale 
clasei conducătoare, decretând egalitatea politică 51 civilă a 
tuturor, de ori ce clasă şi categori: socială, înaintea legilor, 
atât ce priveşte sarcinile, cât şi drepturile ; 

b) instaura un adevărat regim constituţional reprezentativ, 
cu domni aleşi pe viaţă şi învestiţi cu prerogativele cuvenite: 
suveranităţii lor, cu guverne răspunzătoare, numite şi revocate 
de domnitori 51 cu adunări legiuitoare. alese de un corp elec- 
toral bine stabilit prin stipulaţiuni speciale alăturate la Convenţie; 

с) prescria modul de constituire şi funcţionare al organelor 
puterii legiuitoare (cu o Comisie centrală la Focşani), puterii 
judecătoreşti (cu o Curte de Casaţie, comună, tot acolo) şi puterii 
executive (cu instituţiuni pe cât se putea similare ambelor ţări). 

Evident că în cadrele unei asemenea constituţiuni, Principatele 
se puteau organiza şi desvolta potrivit dorințelor şi aspiraţi- 
unilor ce animau atunci pe toţi patrioţii luminaţi ai neamului. 
De aceea, din punct de vedere al principiilor şi dispoziţiilor се 
conţinea, ea fu privită ca cel mai însemnat bun pe care puterile 
garante, europene, l-au putut da poporului român pentru întoc- 
mirea şi asigurarea noii vieţi de Stat a Principatelor. Nu trebuia, 
se credea, în primele zile de entusiasm şi optinism, decât apli- 
carea sinceră şi onestă a acestei constituţiuni ca rosturile 
lor să se îndrumeze pe calea cea mai bună şi folositoare. 


Şi—totuşi, dificultăţi, dificultăţi serioase, de ordin tehnic şi. 
politic, se iviră, chiar dela început, în calea acestei aplicări. Cauza 
acestor dificultăţi fu modul cum puterile garante, necunoscătoare 
a împrejurărilor noastre, statuaseră şi formulaseră, sub anumite 

raporturi, organizarea concretă şi conducerea efectivă a celor 
«două Principate române. 

In adevăr, neputând conveni asupra unirii depline şi definitive, 
puterile voiră să creeze o stare de transiţie, care, pentru unele, 
pentru cele favorabile nouă, avea să ducă la unire, pentru altele, 
pentru cele nefavorabile nouă, avea să întoarcă la separaţiune. 
In acest scop ele recurseră, cu prilejul întocmirii Convenţiei dela 
1858, la un compromis hibrid între uniune şi separaţiune, саге 
se dovedi şi imposibil de ţinut şi dăunător intereselor lor, ale 
Principatelor. ` 

Căci menținerea ființei lor politice deosebite, cu doi domni, 
cu două adunări legiuitoare şi cu două ordine publice, —una 
pentru fiecare Principat, constituia o mare piedică, nu numai 
pentru pregătirea viitoarei uniri depline, dar chiar pentru condu- 
cerea tehnică a Statului: Domnitorul nu putea fi în acelaşi timp 
în contact direct şi intim cu ambele guverne, cu ambele adunări 
şi cu ambele administrații publice, aşa cum ar fi trebuit să fie 
într'o vreme ca aceea, de mari şi radicale prefaceri sociale şi 
politice ale poporului şi Statului român. 

Afară de aceasta, el nu avea mijlocul şi putinţa să coordoneze 
lucrările celor două adunări. Căci Comisia centrală dela 
Focşani, departe de a fi, cum se intenţionase, veriga de legă- 
tură între ele, ca să promoveze tendințele unirii depline, —prin 
modul cum trebuia să lucreze şi prin spiritul de care era con- 
dusă, Comisia aceasta, zic, care împărţia cu Domnul şi cu 
adunările sale, puterea legiuitoare, mai mult zădărnicia şi 
paraliza, de cât ajuta şi înlesnia opera legiuitoare a Principatelor. 

Aceasta pentru că Convenţia prevedea două soiuri de legi 
—legi comune ambelor țări $1 legi speciale fiecăreia. Iniţiativa 
celor dintâi era numai la Comisie, iar a celor din urmă la 
Domn şi la adunările respective. Dar nici acestea nu puteau 
fi promulgate fără să treacă prin revizia Comisiei centrale, care 
avea să le examineze dacă nu cumva conţin dispoziţiuni protivnice 
Convenţiei. Oripentru coordonarea acestor lucrări se prevedea 
о întreagă procedură de trimiteri şi retrimiteri dela Comisie Іа 
adunări şi de la acestea la Comisie, cari, sub raport tehnic, 
complica şi îngreuna foarte mult lucrările legiuitoare. 

Dacă la aceasta adăogăm împrejurarea că Comisia centrală, 


6 ALEX. LĂPĂDATU 


ca emanaţiune a adunărilor legiuitoare (din cei opt reprezentanţi 
ai fiecărei ţări, patru erau delegaţi de adunări, iar patru nu- 
тій de domnitor), era compusă din oameni cu aceeaşi mentali- 
tate şi spirit şi supuşi aceloraşi interese şi influenţe, са $1 ma- 
joritatea membrilor celor două adunări, ne vom da şi mai bine 
seama că, cu caracterul său quasi-autonom, Comisia centrală 
constituia nu numai un impediment tehnic, ci şi unul politic: 
la opera de organizare şi conducere a Statului. 


Căci Convenţia lăsase puterea legiuitoare exclusiv pe seama. 
fostei clase stăpânitoare şi conducătoare, a marilor proprietari 
de pământ, a boerimei conservatoare şi reacționare, întru cât, după 
stipulaţiile electorale, ре baza cărora trebuiau să se constituească 
cele două adunări legiuitoare ale Principatelor, numai marii pro- 
prietari funciari şi cei cu venituri însemnate aveau drept de 
vot. Numărul lor era extrem de redus: Şi anume, după A. D. 
Xenopol, їп Moldova, la 2 milioane locuitori, numai 1700 alegători, 
iar în Muntenia, la 2 t/a milioane locuitori, numai гооо alegători.. 

Cu un astfel de regim electoral, negreşit că adunările legiuitoare 
erau lăsate, cum am zis, pe seama fostei clase stăpânitoare şi 
conducătoare, a boerimei, cu sentimente şi năzuinţe, e drept, 
naţionale, dar cu mentalitate şi cu spirit oligarhic. Căci tineretul, care 
se emancipase de sub această mentalitate şi de sub acest spirit, 
însuşindu-şi ideile şi principiile de egalitate socială şi de libertate 
politică ale Apusului, —tineretul acesta, nedispunând încă de: 
averile părinteşti, nu putea figura în număr mai mare în listele 
electorale. De aci prezenţa şi influenţa lui mai redusă în adu- 
nările legiuitoare, de a căror majoritate au dispus, din capul 
locului, tot oamenii trecutului. 

Cu atari adunări era foarte greu, imposibil chiar, cum s'a do- 
vedit ulterior, să se revizuească, fără înverşunată rezistenţă, ve- 
chea legislaţie în spiritul egalitar, liberal şi democratic al noii con- 
stituţiuni şi, mai ales, să se întocmească o lege pentru regularea: 
raporturilor dintre proprietari şi lucrătorii de pământ, o reformă 
agrară radicală, favorabilă sătenilor, țărănimei, aşa cum doria 
şi voia, din convingere şi sentiment, Domnul şi cu aderenţii săi.. 

Dar oricâte inconveniente ar fi presentat, sub raporturile mai 
sus arătate, Convenţia, ea trebuia aplicată. O modificare a ei, 

atunci, la început, înainte de a se fi făcut, în mod practic, do- 
vada acestei necesităţi, era cu neputinţă. In primul loc pentrucă 
această Convenţie dădea Principatelor române cea dintâi con- 
stituţiune, sub care se puteau гапаш şi desvolta, pe baze autonome, 
ca Stat modern, în sens liberal şi naţional. O încercare de re- 
vizuire, în mod prematur, ar fi putut periclita însăşi fiinţa ei. 

In al doilea loc, pentrucă, prin îndoita alegere a lui Alexan- 
dru loan Cuza, se călcaseră deja dispoziţiile formale ale acestei 
Convenții, punându-se puterile în faţa unui fapt împlinit. Iar 
puterile nu recunoscuseră alegerea dela 5 şi 24 Ianuarie, de cât 
sub condiţia să nu se mai aducă vre-o altă atingere Convenţiei. 
Era imprudent deci să se meargă mai departe pe o asemenea 
cale. Aceasta cu atât mai mult cu cât însuşi Impăratul Napo- 
leon, marele şi puternicul protector al poporului român, făcuse 
deja noului Domn, prin Vasile Alecsandri, recomandaţiuni cate- 
gorice în această privinţă: să nu mai pună puterile în faţa fap- 
telor împlinite, întru cât prin aceasta s'ar indispune chiar cei mai 
sinceri şi mai statornici amici ai Principatelor şi ai lui Cuza. 

In această situaţie era. deci absolut necesar: 

а) să se încerce a se guverna cu instrumentul, cu mijloacele 
ce ni se dăduseră, oricâte piedici sar fi ivit în cale, şi 

b) să se găsească, în acelaşi timp, remediile şi modalităţile 
pentru înlăturarea cât mai grabnică a acestor piedici. 


La legi noi, oameni noi! Nu era numai o figură retorică, o 
formulă patetică, de efect, a lui Mihail Kogălniceanu, ci şi o ne- 
cesitate, o lozincă a vieţii de Stat. Noua domnie însemna, de 
fapt, în evoluţia istorică a ţărilor române, un nou regim. Căci 
faţă °п faţă erau, în ce priveşte concepţiile şi metodele de guver- 
nământ, două mentalități, două curente — al oamenilor vechi, ai 
trecutului, a celor ce credeau că se pot menţine încă, fireşte în 
forme schimbate, stările anterioare, cu privilegiile. clasei condu- 
cătoare şi cu şerbia sătenilor, şi al oamenilor noi, ai prezentului 
sau, mai bine zis, ai viitorului, a celor ce luptau să se întro- 
neze cât mai iute şi mai complect noul regim social şi politic, 
de egalitate şi libertate, să se organizeze ţara pe temeiul con- 
stituţional al Convenţiei şi să scoată țărănimea de sub robia 
seculară a clăcii, a iobăgiei. 


g ALEX. LĂPĂDATU 


Cei dintâi constituiau partida conservatoare, de dreapta, cei 
din urmă partida progresistă, de stânga: albii şi roşii de mai 
târziu. Deosebirea se făcuse dela început, îndată după unire, nu 
atât pe chestiunea modului de organizare a noului Stat, cât pe 
chestiunea felului de rezolvare a problemei agrare. Ne-o spune, 
clar şi precis, Mihail Kogălniceanu. Domnul era, fireşte, partizanul, 
sincer şi hotărit, al curentului nou, progresist, liberal şi democrat, 
Căci, са şi aderenţii acestui curent, el voia reformele mari şi radi- 
cale, prin care Statul trebuia să se transforme sub raport social 

"şi politic şi să se organizeze în spiritul cel nou al Convenţiei. 
Şi voia aceste reforme cât mai grabnic şi cât mai complect şi— 
dacă Sar fi putut — cu sprijinul, cu concursul tuturora. 

А 

Ori tocmai aci ега greutatea. Căci în ambele adunări majori- 
tatea aparţinea partidei conservatoare, de dreapta, — partida pro- 
gresistă, de stânga, fiind în minoritate. Constituţional, Domnul 
ar fi trebuit deci să-şi ia guvernul, guvernele, din majorităţi. Dar, 
decis să facă cu orice preţ reformele impuse de necesităţile de orga- 
nizare şi de consolidare ale noului Stat, el vedea bine că nu 
putea să-şi constituie guvernele cu membrii unor majorităţi ostile 
acestor reforme-—în deosebi acelor prin care urma să se schimbe 
intreaga structură socială şi politică a ţărilor : reforma electorală 
şi reforma rurală, pe cari partida conservatoare le voia cât mai 
cumpătate şi moderate, ca să nu-şi distrugă cu totul preponderența 
politică şi baza materială a situaţiei ei sociale. 

De aceea, în dorinţa de a-şi asocia la opera de guvernare ambele 
partide şi pe toţi oamenii politici capabili, Cuza- Vodă făcu apel, 
pentru constituirea ministeriilor sale, 51 la minoritate şi la 
majoritate, ba încercă chiar guverne de fuziune între unii şi 
alţii, nu numai - cu elementele moderate din о parte şi din alta, 
dar chiar şi cu cele extremiste. Fuziunele acestea nu se putură men- 
бле însă, cum nu se putură menţine nici guvernele din minoritate 
faţă de adunări şi nici cele din majoritate față de Domn, pentru 
că nici unul din ele nu isbuti să obţină, în acelaş timp, încrederea 
celor doi factori constituţional. — Astfel, cu toate, rând pe rând, au 
ajuns în conflict, fie cu adunările, fie cu Domnul. 

De aci necesitatea schimbării lor atât de dese în cei dintâi trei 
ani de domnie ai lui Cuza-Vodă (1859—61). Şi anume: opt 

guverne în Muntenia (т. loan I Filipescu: dela 25 Ianuarie 
1859, 2. Const. Kretzulescu:- dela 23 Martie! 1859, 3. Іоп 
“Ghica: dela тг Octomvrie 1859, 4. Nic. Golescu: dela 28 Mai 
1860, 5. M. K. Epureanu: dela 13 lulie 1860, 6. Barbu 
Catargiu: dela 30 Aprilie 1861, 7. Șt. Golescu: dela ї2 Mai 
1861, 8. Dim. Ghica: dela rọ lulie 1861) şi şase în Moldova 
(т. Vasile Sturza: până la 8 Martie 1859, 2. lon Ghica: până la 
28 Aprilie 1859, 3. М. К. Epureanu: până la з Mai 1860, 4. 
М. Kogălniceanu : până la 17 lanuarie 1861, 5. At. Panu: până la 
„5 Octomvrie 1861, 6. A. С. Moruzzi: până la тт Decemvrie 1861). 
De aci, apoi, necesitatea, pentru Domn, a dizolvării adunărilor 
(două în trei ani), dizolvări fără efect însă, întru cât, dat fiind 
regimul electoral sub care se făceau alegerile, noile adunări se 
reconstituiau la fel ca cele dizolvate. Şi de aci, în fine, zădărni- 
cirea lucrărilor lor legislative. Căci reformele capitale pe care 
le-am amintit—legea electorală şi legea rurală —nu puteau fi 
abordate. Se votau numai legi mărunte, fără deosebită însem- 
nătate organică. Ba chiar şi astfel de reforme mai mici, nu se 
puteau întroduce totdeauna pe cale legislativă, ci trebuiau 
impuse, adesea, prin măsuri autoritare de guvernământ. 


Aparatul Statului funcţiona aşa dar greu şi rău, neindestulitor 
:51 nemulțumitor. Comisia centrală dela Focşani sabota şi еа 
această funcţionare, refuzând ; proectul de lege electoral propus 
-de partida progresistă, întocmind un proect de constituțiune pe 
.care Domnul trebui să-l respingă şi alcătuind o reformă rurală în 
spirit reacţionar, potrivit tendenţelor partidei conservatoare. 
Rezultatul operei de organizare şi de consolidare a Statului nu 
„se vedea. 

In faţa acestei situaţiuni, imposibile şi păgubitoare Domnul trebui, 
сит am văzut, să ia poziţie deschisă, făţişe, împotriva adună- 
“rilor, atât prin dizolvarea lor, cât şi prin reconstituirea guvernelor 
pe care elele răsturnau. Cum însă coflictul acesta înăspria гарог- 
“turile politice înlăuntru, fără a duce la nici un capăt, Cuza- Vodă şi 
aderenții săi înţelesără că soluţia radicală — modificarea Convenţiei — 
fie prin acte implinite, fie prin persuasiunea puterilor, іп 
vederea unificării depline, nu se mai putea amâna: un Singur 
guvern şi o singură adunare legiuitoare, fără incomoda Comisie 

centrală, apoi o altă lege electorală, de cadre mai largi şi în spirit 
mai democratic, pe baza căreia să se poată constitui o singură 
adunare legislativă, favorabilă reformelor şi în special reformei 
agrare şi cu care să se poată lucra normal şi constituţional. 


Necesitatea unirii depline era un postulat naţional, era dorinţa vie 
şi fierbinte, era voinţa hotărită și nestrămutată a tuturor, nu numai 
a Domnului şi partizanilor săi, aderenţi ai noului regim şi ai 
marilor reforme, ci chiar şi a adversarilor acestor reforme. 
„Сака vreme însă la aceşti din urmă unirea deplină era numai ип 
scop, la cei dintâi ea era şi un mijloc—mijlocul prin care se 
putea merge, mai lesne şi mai sigur, la noua organizare a 
ţării şi la realizarea marilor reforme. Ea ajunse să domine 
toate celelalte probleme ale vieţii publice, să fie unica şi stator- 
nica preocupare a tuturor bunilor patrioţi. De aceea, în acţiunea 
sa pentru realizarea unirii depline, Cuza-Vodă a fost susţinut, în 
mod sincer şi hotărît, de toţi fiii patriei, fără deosebire. Şi aceasta 
adesea cu propuneri şi îndemnuri cari tindeau să pună din nou 
puterile garante în faţa faptelor implinite. 

Astfel, îndată după alegerea lui Cuza în Muntenia, Mihaik 
Kogălniceanu reclamă, în cuvinte patetice, întrunirea ambelor: 
adunări legiuitoare la Focşani, iar Atanasie Panu, mai radical, 
cerea Domnului să desăvârşească unirea cu forţa, plecând la 
Bucureşti în mijlocul guvernului şi armatei sale. Proiectul de 
constituţiune al Comisiei centrale prevedea realizarea unirii prin 
contopirea adunărilor şi ocârmuirilor şi prin stabilirea unei 
singure capitale. Deputaţii din adunarea moldovenească cereaw 
ca desbaterea proiectului de lege al Curţii de Casaţie să se facă 
împreună cu adunarea muntenească. larla 27 Martie 1861, 
aceeaşi adunare propunea, pentru discuţia reformei rurale, ca 
ambele adunări să se întrunească la Bucureşti în sesiune 
comună. 

Toate aceste acţiuni şi manifestaţiuni în politica internă a :Sta- 
tului dovedesc că dispoziţiunile pentru realizarea unirii depline 
pe calea faptelor împlinite erau generale, unanime. Impins să 
acţioneze urgent şi energic în acest sens, Domnul îşi dădea 
seama că nu trebuie să se precipiteze, ci să lucreze cu multă 
chibzuinţă. Deşi, poate, mai mult de cât ori care altul interesat 

ca unirea deplină să se realizeze cu un ceas mai degrabă, Cuza- 
Vodă dădu şi în această chestiune, ca şi în multe altele, dovadă. 
nu numai de înţelepciune patriotică, ci şi de remarcabil tact diplo- 
matic. Căci, rezistând în aparenţă injoncţiunilor din lăuntru, aşa 
cum convenia puterilor, ale căror atitudini singur le cunoştea, 
ca unul ce concentrase în mâinele sale întreaga politică externă a 
Principatelor, el lucra, în realitate, cu toată stăruința şi ardoarea,. 
pentru îndeplinirea scopului urmărit, aşa cum о voia națiunea 
şi cum o reclamau interesele vitale ale patriei. 


Două erau căile pe care putea şi trebuia să activeze pentru 
- pregătirea unirii деріпе — сеа externă, prin mijloace diplomatice, 
pe lângă Poarta otomană şi puterile garante, şi cea internă, 
prin legiuiri şi măsuri politice şi administrative. In aceasta din 
urmă direcţie, Domnul luă o serie de dispoziţiuni menite să contribue 
la unificarea sufletească şi efectivă a celor două Principate. 
Astfel, un muntean, lon Ghica, fu făcut preşedinte de Consiliu 
în Moldova, iar un moldovan, M. K. lepureanu, în Muntenia.— 
Moldovenii Gr. Cuza, At. Panu şi V. Alecsandri fură candidaţi 
la alegeri în Muntenia, iar munteanul Al. Golescu în Moldova.— 
Aceiaşi agenţi reprezentau ambele ţării în străinătate: C. Negri 
la Constantinopol şi I. Alecsandri la Paris.—La laşi se trimise 
garnizoană muntenească, iar la Bucureşti moldovenească. —In 
lagărul dela Floreşti fură concentrate ambele oştiri. — Uniformele 
şilegiuirile militare—a gradelor şi de recrutare —fură unificate. — 
Se înfiinţă o şcoală militară comună şi un Minister de Război 
unic. — Se unifică apoi administraţia poştelor şi telegrafelor (1859) 
şi aceea а vămilor (1860). — La fel administraţia municipală şi poliţe- 
nească din cei doi Focşani, — Autorităţile celor două ţări sunt autori- 
zate să corespondeze direct, nu prin mijlocirea guvernelor. — 
Bucureştii, ca viitoare capitală, îşi combină o pecete din stemele 
ambelor ţări: vulturul şi zimbru. — M. Kogâlniceanu propune să 
nu se mai serbeze, ca aniversară a unirii Principatelor, ziua 
de 5, ci numai aceea de 24 lanuarie. 


Mult mai importantă, mai eficace şi mai hotăritoare pentru 
realizarea unirii depline fu însă acţiunea diplomatică a lui Cuza- 
Vodă. Ea constitue un strălucit capitol al domniei lui şi pune în 

evidenţă eminentele sale calităţi ca Şef de Stat. Deşi chestiunea 
aceasta nu întră în cadrul conferinţei mele, totuşi, expunerea ei, 
cât de sumară, mi se impune, pentru relevarea meritelor pe 
cari Domnul, personal, şi le-a câştigat în rezolvarea ei. 

Inclinat să realizeze unirea deplină pe aceeaşi cale pe care se 
realizase unirea personală, pe calea faptelor împlinite, Cuza- Vodă 
„voi să vadă mai întâiu dacă pentru aceasta ar putea conta pe 
sprijinul marelui şi puternicului său protector, al lui Napoleon. 
Arătându-i-se rizicul unei astfel de acţiuni, Domnul român se 
resignă, scriind Împăratului (August 1859) că scopul lui final ră- 
mâne unirea deplină, dar că va căuta să-l realizeze în cadrele 
„Convenţiei. În acest înţeles, la recomandarea diplomaţiei fran- 
ceze (Тһоцуепе]), năzueşte să câştige bunăvoința şi adesiunea 
Porții pentru înfăptuirea planului său. Inaintează deci Sultanului, 
în vara anului 1860, un documentat memoriu, prin care, arătând 
piedicele politice şi tehnice ce stau în calea organizării şi des- 
voltării Principatelor, conform principiilor şi dispoziţiilor Con- 
venţiei, solicită modificările absolut necesare acesteia în vederea 
realizării unirii depline şi definitive. 

Mai mult, ca să forţeze mâna Turcilor şi a uter el inten- 
ționă să facă, din aprobarea acestei cereri, o condiţie sine qua 
non a vizitei sale la Constantinopol pentru învestitură (Octom- 
vrie. 1860). Dar, tot la recomandarea diplomaţiei franceze (Lava- 
lette, ambasadorul francez din Constantinopol), renunţă la 
„această intenţie, mulțumindu-se a discuta numai chestiunea cu 
conducătorii puterii suverane. Nu primi însă nici un răspuns 
precis şi nu obţinu nici un angajament din partea lor, ceea ce 
îl determină ca, întors în țară — unde ştirea despre intervenţia 
Domnului pentru modificarea Convenţiei provocase mare şi 
generală satisfacție--să spună că chestiunea aceasta este o afacere 
internă a Principatelor şi, ca atare, atârnă numai dela ele să 
fie resolvată potrivit întereselor naţionale. 


Presat de situaţiunea politică lăuntrică tot mai imposibilă şi 
mai dăunătoare şi convins — după vizita pentru învestitură la Con- 
stantinopol—că numai prin Turci nu va putea ajunge la nici un 
resultat în acţiunea sa şi că tot la Franţa trebue să caute spri- 
jin şi ajutor, acolo fiind „isvoarele de viaţă ale tinerei Românii“, 

el scrie, în Octomvrie 1860, acestea lui Napoleon. Apoi, după 
sfatul lui Lavallete, trimite Impăratului, în copie, memoriul îna- 
intat Porții, cu o scrisoare lămuritoare (mai sus citată), foarte- 
prețioasă ca document istoric. Căci în ea se arată din nou 
dificultăţile situaţiei şi imposibilitatea organizării şi propăşirei 
ţării sub regimul stabilit de Convenţie. 

Împăratul dădu ordin să se sprijine acţiunea Domnului го- 
mân, iar diplomaţia franceză fu îndrumată să lucreze pentru 
aprobarea cererii. Admirabil secondat de C. Negri, Lavalette 
pune toată priceperea şi dibăcia personală, toată autoritatea 
şi prestigiul ţării pe care o represinta, ca chestiunea să fie ac- 
ceptată de Turci şi deferită puterilor. Ca totdeauna însă, Turcii 
tărăgănau lucrurile, ca să câştige timp. Se fac noi şi stărui- 
toare intervenţii. Negri nu numai că ameninţă Poarta, în nu- 
mele Domnului său, că unirea va fi proclamată şi înfăptuită, 
fără să se mai aştepte hotărârea ei, dar îndeamnă chiar pe Cuza 
să procedeze cu toată hotărîrea la acest pas. 


Totuşi Turcii nu se decid. In ţară starea de lucruri devine 
intenabilă. Adunările votează —în Aprilie 1861 — întrunirea lor 
la Bucureşti pentru desbaterea legii rurale. Faptul fu împărtă- 
şit şi comentat de Domn lui Lavalette într'o scrisoare mai lungă, 
în care el pune din nou întreaga problemă, arătând că orice: 
întârziere îl va împinge să recurgă la acţiuni independente de 
ori ce alte interese şi consideraţiuni de cât ale ţării sale. La- 
valette şi Negri depun noi stăruinţe. Turcii admit în principiu 
modificările cerute la Convenţie, dar пи ѕе grăbesc să facă încă 
nimic pentru resolvarea concretă a chestiunei. 

E xasperat de atâta tergiversare, Domnul, împins de colaboratorii 
săi, se hotărăşte să proclame unirea la 15 August (1861), ziua 
de naştere a lui Napoleon, să pună astfel faptul împlinit sub 
auspiciile, protegiuirea Împăratului. El face în acest scop. toate- 
pregătirile. Se elaborează chiar proclamația pentru unire. Ina- 
inte însă de a o da, ţine să anunţe pe Napoleon de intenţiile 
sale. Redactează o serie de scrisori — Impăratului, lui У. Alec- 
sandri, trimisul său la Paris, şi Ministrului de Externe fran- 
cez, — scrisori în cari explică necesitatea imperioasă în care se 
află de a proclama, cu dela sine autoritate, peste capul Curţii 

:suverane şi al puterilor europene, unirea deplină a Principatelor. 

Dar ştirile venite, între timp, dela Constantinopol, cum са 
intervenţiile diplomatice sunt pe calea cea mai bună şi cu şanse 
de completă reuşită, ca şi teama, de sigur, ca prin acţiunea sa 
:să nu compromită chestiunea, ţinu pe loc executarea planului. 
Scrisorile nu mai fură expediate. Ele ni s'au păstrat însă şi con- 
stituesc documente foarte preţioase. Căci reflectează starea de 
„spirit a Domnului şi a ţării, dau icoana fidelă a situaţiei poli- 
tice: neputinţa de organisare şi propăşire sub regimul Con- 
venţiei şi, deci, necesitatea absolută de modificare а acesteia 
prin realisarea unirii depline. 


In adevăr, strânsă din toate părţile, Poarta se decide a de- 
feri chestiunea puterilor garante. Ca să înlesnească rezolvarea 
ei, Cuza-Vodă renunţă la revizuirea legii electorale, pe care 
de asemenea o ceruse dela puteri. Ministerul de Externe fran- 
„ces propune ca aceste să nu se mai întrunească în conferinţă, 
ci să se resolve chestiunea pe cale de corespondenţă între Ca- 
“binetele interesate. Propunerea se primeşte. Unirea deplină este 
“aprobată, dar, ca şi îndoita alegere а lui Cuza-Vodă, condiţi- 
onat: numai pentru timpul domniei lui, urmând ca după aceea. 
„să se revină la regimul stabilit prin Convenţia de la 1858. 

Hotărirea se aduse la cunoştinţa Domnului printr'un firman 
“împărătesc (26 Моетугіе 1861), iar Domnul o aduse la cuno- 
ştința țării printr'o scurtă dar însufleţită proclamaţie (тт De- 
cemvrie 1861). Bucuria, satisfacția, fu nespusă. Unirea deplină 
“era acum asigurată. Se institue un singur guvern central, iar 
adunările sunt convocate la Bucureşti (de acum înainte singura 
Capitală а ţării) pentru ziua de 24 Ianuarie 1862, a treia ani- 
versare a îndoitei alegere, să constitue un singur Parlament. 

In mijlocul entusiasmului general, Cuza- Vodă, trecând peste hotă- 
ririle Porții şi ale puterilor, proclamă, în acea zi, unirea deplină şi 
definitivă a Principatelor. Prin glasul celor mai autorisaţi re- 
presentanţi, fostele adunări recunosc, la rândul lor, meritul, 
marele merit, pe care Domnul, personal, şi l-a câştigat în re- 
.zolvarea acestei chestiuni. Cu drept cuvânt dar putea el spune, 
în mesagiul adresat deputaţilor: „Alesul vostru vă dă astăzi o 
“singură Românie !“ 

_ Piedicile tehnice pentru o guvernare şi o legiferare mai les- 
nicioasă 51 mai rodnică fură aşa dar înlăturate. Un singur gu- 
vern şi о singură adunare legiuitoare, fără incomoda Comisie 
centrală, vor putea mai uşor şi mai cu folos lucra. Dar piedi- 
cile politice mai rămaseră. Căci adunarea întrunită avea aceeaşi 
alcătuire — majoritatea ei o formau aceiaşi reprezentanţi ai fos- 
telor adunări separate dela laşi şi Bucureşti, ostili reformelor 
pe cari le voia Domnul şi le aştepta ţara. 

“Totuşi Cuza-Vodă îşi luă întâiul guvern al unirii din această 
majoritate. Barbu Catargiu, şeful partidei conservatoare, fu în- 
sărcinat cu constituirea Cabinetului. F aptul nemulţumi şi neliniști 
profund partida progresistă, care vedea, în această însărcinare, pe- 
riclitată realizarea reformelor în spirit liberal şi democratic. O 
întinsă şi intensă agitaţie se porni în masele orăşăneşti (pentru 
reforma electorală) şi în cele ţărăneşti (pentru reforma rurală): 
sătenii din Buzău porniră chiar, în cete tumultuoase, spre Capitală... 

"Dar Barbu Catargiu, care părăsise prima sa guvernare їп 
Muntenia, pe urma unui grav conflict de atribuţii cu Domnul, nu era 
omul care să se lase impresionat de atari agitații şi mişcări. Deosebit 
de capabil şi cu mare autoritate, nestrămutat în convingeri şi 
hotărît în acţiuni, de voință neînfrântă şi de caracter inflexibil, 
el era bine fixat asupra spiritului şi modului cum trebuia, după 
concepţia sa conservatoare, organizat Statul şi realizate refor- 
mele. Ştia bine unde trebuie să ajungă şi avea, pentru aceasta, 
şi mijloacele la dispoziţie — Parlamentul. 

Incepu guvernarea cu înfăptuirea schimbărilor pe сагі le im- 
pusese modificarea Convenţiei: constitui Consiliul legislativ (їп 
locul Comisiei centrale, care fu, nu suspendată, cum deciseseră 
puterile, ci deadreptul desfiinţată) şi mută Curtea de Casaţie 
dela Focşani la Bucureşti. Apoi abordă, cu hotărîre, chestiunea 
rurală, prezentând Parlamentului proiectul de lege întocmit 
de fosta Comisie centrală, proiect de lege pe care Domnul 
îl respinsese, dar pe care Guvernul acum şi-l însuşise. 


Era marea problemă a vremii, care avea să domine a doua 
etapă. a domniei lui Cuza Vodă (1862—64), după cum întăia etapă 

a acestei domnii (1859-—62) fusese dominată de problema unirii 
depline şi definitive. Şi era problema pentru care ţara, ţara legală, 
se divizase în partide, luptând între ele cu pasiune şi înverşu- 
nare, şi pentru care aceste partide s'au paralizat în lucrările lor, 
timp de trei ani, unul pe altul, neputând înfăptui nimic mai te- 
meinic, mai durabil pentru organizarea internă a Statului. 
„Disensiunile pe chestiunea rurală, între conservatori şi liberali, 
între reacţionari şi progresiști, între dreapta şi stânga, între albi 
şi roşii, erau mari şi profunde, atât ce priveşte concepţia, sub 
raport juridic, a dreptului de proprietate, cât şi ce priveşte so- 
фа, sub raport practic, a reformei rurale. Unii considerau pro- 
prietatea deplină şi absolută, ceilalţi limitată şi condiţionată. La 
fel, ţăranii nu erau, cum susțineau cei dintâi, numai stăpânii 
braţelor lor, ci, cum susțineau cei din urmă, uzufructuarii pămân- 
tului pe care locuiau şi pe care-l munciau de secole. Nu putea 
fi deci vorba ca raporturile dintre ei şi proprietari să fie lăsate 
la libera înțelegere reciprocă. Ele trebuiau aşezate, prin 
intervenţia legii, care, în interesul armoniei sociale şi a pro- 
gresului ţării, trebuia să “salvgardeze “nu numai cererile, 
legitime, ale proprietarilor, ci şi drepturile, incontestabile, ale 
ţăranilor. 

Tezele opuse fură reprezentate prin personalităţile cele mai 
proeminente ale vremii— teza liberală, progresistă, prin Mihail 
Kogălniceanu, iar teza conservatoare, reacționară, prin Barbu 
Catargiu. Când deci legea fu adusă în discuţia Parlamentului, 
taberele adverse ţinură să-şi exprime fiecare punctul său de ve- 
dere şi să-şi precizeze atitudinea prin aceşti străluciți exponenţi 
ai lor. Kăgălniceanu vorbi în şedinţele dela 25 Mai şi т Iunie, 
iar Catargiu în şedinţele dela 29 Mai, 2, 4 şi 8 Iunie 1862. Cu- 
vântul celui dintâi, care expuse problema sub toate. aspectele 
— istoric, social, economic, politic, şi naţional — este un adevă- 
rat monument de elocinţă politică. Cuvintele celui din urmă, deşi 
nu la înălțimea celui al adversarului său, reflectează toată con- 
vincţiunea, tot curajul şi tot talentul autorului lor. 

De altfel, Barbu Catargiu nu avea prea multă nevoie deple- 
duarie şi de prea mare еЈосіпій pentru a câştiga de partea te- 
zei sale majoritatea. Căci aceasta ега a sa —în concepţiile, con- 
vingerile şi sentimentele sale, ca și în năzuințele şi țelurile sale 

politice. Robia mai departe а ţărănimei ега deci ca şi pecetiuz* . 
ий. Căci prin legea се urma să se voteze se nimiceau toate 
drepturile clăcaşilor şi lise luau din mâini ogoarele muncite de 
secole, dându-li-se în schimb, drept mângâiere — spunea Ko- 
gălniceanu, după treizeci de ani —ca pământ comunal, trei po- 
goane la câmp, două la deal, şi unul şi jumătate la munte, iar 
aceasta nu ca proprietate absolută, ci numai ca arendă, cu o 
chirie perpetuă. 


Văzând că legea va trece prin Parlament, opoziţia porni o 
violentă campanie, prin presă şi adunări publice, pentru lărgirea 
dreptului de vot şi pentru zădărnicirea legei rurale a lui Barbu 
Catargiu. Liberalii moderați (M. Kogălniceauu) îşi dădură mâna 
cu liberalii radicali (І. C. Brătianu şi С. A. Rosetti). Dar Gu- 
vernul şi Parlamentul înțelegeau să sfideze opoziţia. Se colportau 
tot felul de svonuri calomnioase şi alarmante. Se vorbia de 
comploturi, de depozite de arme, de mişcări sedițioase şi se cerea 
restrângerea libertăţii de presă şi reprimarea energică a agita- 
ог politice. Ca urmare, legea de presă din Moldova fu extinsă 
şi în Muntenia şi se luară măsuri pentru oprirea adunărilor pu- 
blice. Se creia astfel o stare de spirit supra-excitată, o atmos- 
feră politică supra-incărcată, cari. aveau să ducă la un desno- 
dământ fatal. | 

In adevăr, pentru aniversarea revoluţiei dela 1848, opoziţia 
pregăti o mare serbare pe ziua de тт lunie, la Filaret. Temân- 
du-se ca din acest prilej să nu se producă turburări — era tim- 
pul când avea să se voteze legea rurală — Parlamentul ceru 
Guvernului să interzică serbarea. O moţiune fu votată de Ca- 
meră în acest sens, pe urma unei interpelări la care Barbu 
Catargiu răspunsese fără să se fi făcut desvoltarea ei. El îşi 
termină răspunsul cu fatidicele cuvinte: „Pacea, domnilor, pacea 
şi odihna e scăparea ţării. Voiu prefera moartea mai înainte de 
a călca sau lăsa să se calce vreuna din instituţiile ţării“. O ju- 
mătate de ceas în urmă, Primul ministru părăsi localul Adu: 
nării Deputaţilor în trăsura cu Nic. Bibescu, Prefectul Poliţiei. 
Când trăsura trecu pe sub clopotniţa Mitropoliei, un glonte, tras 
foarte de aproape, îi răpuse viaţa. | 

Era în ziua de 8 lunie, pe seară. Vestea asasinatului se răs- 

pândi cu iuțeală în Capitală şi se transmise îndată în toate părți- 
le ţării. Emoţia şi turburarea fură, bine "nţeles, mari. Sub imperiul 
lor, se trecu, din nenorocire, la acte şi măsuri pripite ṣi provoca- 
toare. A dova zi, Parlamentul dădu Guvernului, reconstituit sub 
presidenţia interimară а lui Ap. Arsachi, puteri discreţionare şi 
votă ridicarea unei statui lui Barbu Catargiu în Piaţa Teatrului 
din Capitală. lar două zile în urmă, la тт lunie „ca o batjocură 
a aniversării zilei în care s'a decretat, la 1848, marile principii 
politice şi sociale reclamate de poporul român, — majoritatea 
Adunăriii, împinsă de ură şi de răzbunare cătră țărani, întru 
nimic solidari cu un asasinat nici dorit, nici pregătit, nici săvârşit 
de ei“ votă legea nefastă a lui Barbu Catargiu. 


Din fericire nu toată lumea alunecă însă pe”panta actelor şi 
măsurilor reacționare. In mijlocul surescitării generale, bărbaţi 
politici de mare autoritate şi cu înalt simţ de răspundere, păs- 
rându-şi calmul şi cumpătul, arătară greşelile ce se fac prin 
stăvilirea libertăţilor publice şi prin introducerea mijloacelor re- 
presive în guvernare. lar Domnul, chemat să vegheze cu grije 
asupra intereselor viitoare ale naţiunii, luă şi el atitudine: pu- 
terile discreţionare acordate de Parlament Guvernului nu fură 
aprobate, iar legea rurală nu fu sancţionată. In faţa acestei si- 
tuaţiuni, Guvernul trebui să demisioneze. La 23 Iunie, Nic. 
Kretzulescu fu însărcinat cu constituirea noului Cabinet. 

Lucrurile se liniştiră. Trebuia însă un timp de destindere. 
Domnul îl oferi prin noul Guvern, care avea să conducă afa- 
cerile curente ale Statului, fără să mai abordeze marile reforme. 
Aceasta pentru că Parlamentul era 51 rămase tot ostil—în con- 
flict cu Guvernul şi cu Domnul. Dar reformele nu puteau fi 
prea mult timp amânate. Era însă cert acum că, pe cale legală, 
ele nu se puteau face. Cuza-Vodă sperase,la început, că, după 
unirea deplină, după constituirea unei singure adunări, se va 
putea alcătui o majoritate favorabilă reformelor, în special celei 
agrare şi celei electorale, din elementele progresiste ale celor 
două adunări. Credinţa aceasta îl făcuse să renunţe — cum am 
văzut —-la cererea ce adresase puterilor pentru lărgirea regi- 
mului electoral al Convenţiei. 

Acum însă el văzuse că se înşelase. O asemenea majoritate 

nu se putuse alcătui. Trebuia deci neapărat modificată legea 
electorală. Dar aceasta cu Parlamentul Convenţiei era peste pu- 
tinţă. Astfel, încetul cu încetul, în conştiinţa Domnului, a cola- 
boratorilor săi, a opiniei publice chiar, îşi făcu loc convingerea 
că numai cu mijloace tari, pe cale autoritară, în afară de lege, 
se poate ajunge la acest scop. Ideia loviturei de Stat — de la 
Napoleon III curentă în Europa — prindea consistenţă din ce în 
ce mai mult în opiniunea generală. La ea îl povăţuia dealmin- 
terea pe Domn să recurgă cei mai intimi şi devotați sfetnici aj 
săi— C. Negri şi N. Kretzulescu. 
‚ Se vedea bine că într'acolo se merge. Temerile faţă de о lovi- 
tură de Stat erau tot mai accentuate şi mai justificate. Ele se 
manifestară public. Spiritele liberale înaintate se îngrijorau sincer 
la gândul că regimul constituţional al Convenţiei ar putea fi 
periclitat. Cele conservatoare, reacționare, пети ите de atitu- 
dinea Domnului în chestiunea legii rurale, arătau aceeaşi îngri-: 
jorare, fireşte mai puţin sinceră. Agitaţia se îndrepta, peste capul 
Guvernului, asupra Domnului. El fu atacat direct, în ţară şi în 
afară. In ţară, în Parlament, prin o serie de capete de acuzați- 
une. Іа afară, printr'un memoriu, în care era învinuit, pentru 
atitudinele sale în afacerea armelor sârbeşti şi în afacerea dela 
Constangalia, de rusofilie, de abandonare a politicei franceze. 
М. Kogălniceanu îi luă apărarea. Moderat şi insinuant în formă, 
dar hotărit şi categoric în fond, el arată că nu Domnul poate fi 
şi trebue făcut răspunzător pentru situaţia grea în care ajunsese 
Statul, pentru neputinţa de a se organiza şi consolida, сі toţi 
cei ce împiedică, prin toate mijloacele, această operă de organizare 
şi consolidare. Această pledoarie a sa pentru Cuza- Vodă consti- 
tuie una din paginile cele mai drepte de apreciere a activității 
politice a Domnului unirii şi din cele mai frumoase, prin: 
obiectivitate şi lealitate, ale elocinţei patriotice a autorului. Din; 
acel moment era vădită, pentru toţi, legătura dintre Domn şi 
Kogălniceanu, perfecta comunitate de idei şi sentimente ale 
acestor doi oameni, în ce priveşte nu numai necesitatea realizării 
reformelor, dar şi a mijloacelor prin care acestea trebuiau impuse, 


In adevăr, la тт Octomvrie 1863, М. Kogălniceanu fu însărci- 
nat să constitue guvernul. Scopul era neîndoios: realizarea, cu 

orice preţ, a reformelor. Noul Preşedinte de Consiliu era de 
altfel, atunci, singurul om de guvern prin care aceste reforme 
se puteau înfăptui. Mai convins de cât oricine de necesitatea lor, 
el fusese silit să se retragă din prima sa guvernare în Moldova 
pe chestiunea ţărănească, iar sub guvernul Barbu Catargiu, 
fusese, în marea desbatere a reformei rurale, cel mai documentat 
şi însufleţit apărător al acestei reforme, în folosul ţărănimei. 
Era, apoi, moderat în acţiune, dar abil şi diplomat în forme 
şi mijloace. Putea să încerce, deci, încă odată, realizarea 
reformelor pe cale legală, parlamentară, dar putea să le şi 
impună, cu hotărire şi energie, prin mijloace extra-legale. 
Тага întreagă ştia aceasta. De aceea temerea fu generală şi 
justificată în lagărul adversarilor. Toţi se ridicară împotriva 
acestui guvern personal. Liberalii de teamă să nu se modifice 
regimul constituţional al Convenţiei. Conservatorii de teama 
unei reforme rurale, radicale, în folosul clăcaşilor, prin expro- 
piere şi împroprietărire fără despăgubire. Astfel cele două 
partide, totdeauna rivale şi înverşunate unul împotriva celuilalt 
în luptele politice de până acum, se găsiră laolaltă, contra 
Domnului şi „Guvernului său. Alianţa aceasta, nefirească şi 
nebănuită, este ceea ce sa numit încă de atunci şi cu drept 
cuvânt: coaliția monstruasă. 

Dar Kogălniceanu avea să meargă la scop. Parlamentul fu con- 
vocat. El fu deschis printr'un mesagiu al Domnului (3 Noemvrie 
1863) în care, condamnând neînțelegerile anterioare, conflictul dău- 
nător dintre Guvern şi reprezentanţii naţiunii, făcea apel la toţi 
să se unească şi să lucreze pentru realizarea reformelor pe cari le 
anunţa: legea rurală, legea electorală, legea de secularizare, 
legea învăţământului, legea de unificare a Bisericii, codurile etc. 
Din toate însă una singură trecu în sesiunea aceea şi trecu 
numai după un ceas de discuţiuni şi cu unanimitate de voturi. 
Era legea de secularizare a averilor mânăstirilor închinate. 
Faptul dovedeşte că problema era privită ca o chestiune de ordin 
naţional, faţă de саге toţi aveau aceeaşi atitudine. Trebuia 
recuperat, neîntârziat, pentru patrimoniul Statului, 1/5 din teri- 
toriul ţării. Şi trebuia pus capăt, neapărat, amestecului strein, 
Grecilor, Turcilor şi Ruşilor, în afacerile lăuntrice ale noastre,. 
cu lezarea aşa de jignitoare a suveranităţii noastre naţionale. 

De aceea, chestiunea aceasta, atât de veche şi de dificilă, fu 
rezolvată totuşi aşa de grabă şi de radical. 

Celelalte reforme nu fură însă acceptate. Căci Parlamentul — 
cu toate silințele lui Kogălniceanu de a-l determina la o atitu- 
dine mai conciliantă şi mai patriotică—rămase tot aşa de in- 
transigent şi ostil lor şi Guvernului ce le cerea. Când Preşe- 
dintele Consiliului prezintă proiectul de lege rurală (Aprilie 1864), 
întocmit de opoziţia liberală ca răspuns la proiectul Comisiei 
centrale, el căpătă vot de blam. Demisia nu-i fu acceptată. Dom- 
nul îi reînoi încrederea şi-l însărcină să prezinte Parlamentului 
proiectul reformei electorale. Prin aceasta voia să arate ţării că 
face ultima încercare ca să obţină, pe cale normală, parlamentară, 
revizuirea sistemului electoral, în scop de a se putea constitui, 
pe baze mai largi, un Parlament favorabil reformelor. Aceasta 
deşi cunoştea bine rezultatul. De aceea, sub cuvânt că încep 
muncile câmpului şi deputaţii, mai toţi mari proprietari, trebuie 
să fie pe la moşiile lor, odată cu prezentarea acestui proiect de 
lege, Domnul prorogă şi Parlamentul până la 2 Mai (1864). 


În ziua aceasta, sortită să rămână istorică, Kogălniceanu se 
prezintă Parlamentului cu un mesagiu al Domnului, prin care 
se limitau lucrările la votarea reformei electorale şi a creditelor 
necesare pentru funcţionarea Statului. Parlamentul nu refuză să 
discute reforma şi să voteze creditele cerute, dar în fața unui 
guvern constituțional. Căci, zicea moţiunea de neîncredere pre- 
zentată : după ce i s'a dat vot de blam, Domnul n'a primit demisia 
Guvernului. Era în dreptul său. Trebuia însă să dizolve adu- 
narea, să facă un nou apel la corpul electoral. N'a făcut-o însă, 
menţinându-l împotriva normelor constituţionale şi practicei 
parlamentare. Nu poate discuta deci legea cu acest Guvern, ci 
cu un altul, pe care-l aşteaptă. Ca răspuns, Kogălniceanu arată 
că, în situaţiunea dată, Domnul trebuie să facă apel la naţiune, 
ca ea să judece între dânsul şi Parlament. Apoi, fără a mai da 
timp să se discute această declaraţiune, сей decretul de disolvare 
a Parlamentului. Un detaşament de soldați evacuează adunarea. 
Cel din urmă părăsi locul său, Preşedintele, Lascar Catargiu. 

Lovitura ега dată. Deşi toţi o presimţiră şi o prevăzură, 
nu о putură evita. Căci fiecare parte în conflict stătu neclintit 
AoT TUAN 

pe poziţia sa, nevoind să se plece înaintea celeilalte. O procla- 
maţie dată de Cuza-Vodă motiva şi justifica faţă de ţară această 
procedură şi făcea apel la naţiune să judece între Domn şi re- 
prezentanţii săi în Parlament. In acelaş timp se publică un nou 
Statut de organizare a Statului, care avea să înlocuiască consti- 
tuțiunea Convenţiei dela 1858, cum şi o nouă lege electorală, 
de cadre mai largi şi în spirit mai democratic, care avea să 
înlocuească dispoziţiile electorale ale aceleeaşi Convenții. Asupra 
lor obştea poporului trebuia să hotărască cu da sau ba. 

Prin noua lege electorală, întocmită pe principiul votului 
obştesc, direct şi indirect, se măria considerabil numărul ale- 
gătorilor din celelalte clase sociale şi din toate categoriile pro- 
fesionale. Puterea trecea din mânile oligarhiei în acele ale po- 
porului. lar prin noul Statut, se constituia, pe lângă Adunarea 
Deputaţilor, aleasă pe noile baze electorale şi cu un număr 
mult mai mare de membri, un al doilea corp legiuitor: un 
Senat, numit Corp ponderator, care avea să fie, nu ales, ci 
numit: jumătate (32 membri) direct de Domn, după chibzuinţa 
şi alegerea sa liberă, iar jumătate (alţi 32 membri) tot de dânsul, 
însă aleşi de pe listele de membri ai Consiliilor judeţene. Drep- 
turile şi prerogativele Domnului faţă de cele două corpuri le- 
giuitoare fură asemenea mărite. El avea să numească pe Pre- 
şedintele Adunării Deputaţilor şi ре vice-preşedinţii Corpului 
ponderator, Preşedintele acestuia fiind, de drept, Mitropolitul ţării. 
Se instituie, peste aceste adunări, un Consiliu de Stat, cu atribuţii 
legiuitoare, pentru întocmirea legilor. In modul acesta, Domnul şi 
Guvernul puteau dispune de un Parlament, care nu mai avea nici 
o putere şi nici o independenţă, devenit un instrument docil şi 
servil al puterii executive. El, Domnul, putea chiar promulga 
direct legi, cari trebuiau să fie în urmă ratificate de Parlament. 

Noul Statut şi noua lege electorală fură aprobate în zilele de 
10-14 Mai cu 682.621 voturi pentru şi 1.307 contra. Domnul 
merse la Constantinopol cu rezultatul plebiscitului. Acolo lucru- 
rile fură aşa de bine pregătite că el obţinu fără nici o dificul- 
tate aprobarea lor. Mai mult. Prin hotărîrea dată de Curtea 
suzerană şi de puterile garante se recunoscu ţării (la 28 Iunie). 
dreptul deplin de legiferare în chestiunile interne, fără preala- 
bilă autorizare sau ulterioară aprobare a lor. Era completa au- 

tonomie. Un nou şi important câştig politic, care contrabalansă 
întru câtva efectul dezastros al octroării noului Statut de orga- 
nizare a Statului. Un mare pas spre independenţa viitoare... 
Pe noua cale legală, Consiliul legislativ desbătu şi aprobă legea 
rurală a lui Kogălniceanu după proiectul opoziţiei liberale dela 
1862. Se ivi însă între Domn şi primul său sfetnic un dezacord 
cu privire la data aplicării ei. Domnul, şovăitor şi temător, ar 
fi vrut ca legea să se aplice numai după trei ani. Kogălniceanu 
însă, hotărit şi prevăzător, cerea aplicarea ei imediată. Deza- 
cordul se aplană, din fericire, în favorul marelui om al zilei. 
Cuza- Vodă promulgă — la 14 August-—-legea prin decret domnesc, 
iar Parlamentul o ratifică ulterior şi el. 


Astfel marea problemă pentru care timp de cinci ani partidele 
îşi istoviseră forţele în silințe zădarnice pentru organizarea Sta- 
tului, era acum rezolvată. Tărănimea eliberată de clacă, stăpână 
pe braţele ei şi împroprietărită pe pământurile muncite de veacuri. 
Câteva milioane 'de hectare de pământ intrară în proprietatea 
absolută a câtorva sute de mii de familii ţărăneşti. O frumoasă 
şi mişcătoare proclamaţie le adus: la cunoştinţă evenimentul 
prin care avea să se transforme structura socială şi să se schimbe 
faţa economică a ţării. Kogălniceanu o atribuie Domnului, spu- 
nând despre dânsa că este testamentul politic al lui Cuza- Vodă. 
Evident, formal, aşa e. Sufletul din această proclamaţie e însă 
al marelui său colaborator. Se vede cuvânt de cuvânt. E, cum 
am zis, cea mai frumoasă şi cea mai mişcătoare pagină politică 
oficială a sa, scrisă cu conştiinţa că fixează pentru posteritate 
un important moment al istoriei noastre contimporane, 

In adevăr, nodul gordian fusese tăiat. Calea pentru realizarea 
celorlalte reforme era deschisă. Ele nici nu întârziară a lua fiinţă. 
Prin codicele de legi, reforma învăţământului şi celelalte ce se 
mai întocmiră se puse temelii solide noii Românii, — temelii pe 
care se putea clădi, sigur, viitorul ei. E opera grandioasă şi 
glorioasă a lui Cuza-Vodă şi a marelui său sfetnic. Prin еа, 
ambii au intrat, înfrățiţi pentru toate timpurile, în istoria nea- 
mului. Din nefericire însă armonica înțelegere şi rodnica cola- 
borare nu dură peste сеег ce fusese strict necesar. Intrigele 
camarilei din jurul Domnului şi, poate, gelozia acestuia duseră 

la separaţiunea lor. Motivul: entusiasta primire făcută lui Kogăl- 
niceanu într'o călătorie prin Oltenia. Căci, deşi el, leal şi onest, 
cum înţelegea să-şi servească Suveranul, nu-şi atribuia sieşi 
câtuşi de puţin meritul reformei, lăsându-l, întreg, pe seama lui 
Cuza-Vodă, totuşi teama unei prea mari popularităţi а cola- 
boratorului său, făcu pe Domn, adesea necugetat şi nestăpânit, 
să arunce lui Kogălniceanu, la întoarcere, într'un Consiliu de 
Miniştri, cele mai grele şi mai nemeritate cuvinte. 

Aceasta duse, fireşte, la demisia celui mai priceput, mai hotărit 
şi mai devotat sfetnic. După o scurtă trecere pela Guvern a 
lui C. Bozianu, Nic. Kretzulescu, cel ce luase succesiunea Cabine- 
tului lui Barbu Catargiu, fu însărcinat să ia şi succesiunea lui 
Kogălniceanu. În scrisoarea de retragere, de demisie, resignarea 
şi nobleţa sufletului său apar în toată splendoarea lor: 

„Depunând, respectuos, în mânile Inălţimii Voastre demisiu- 
nea mea, eu mă retrag cu desăvârşire în viaţa privată, eu pun 
piatră pe cariera mea publică. Vă rog dar să nu credeţi că, ca 
mulţi alţii, voiu reintra în rândurile opoziţiunii. Intre aceasta şi 
între mine este o prăpastie. Ş'apoi, Prea Inălțate Doamne, V'am 
ajutat a Vă creia o autoritate, astfel în cât nu aveţi a Vă mai 
îngriji de opoziţiunea nimănui. Prin demisiunea mea, eu mă pe- 
depsesc іпѕи-ті de ori ce din parte-mi aş fi putut contribui a 
Vă face să uitaţi o oră întreagă că unui Domn îi este permis 
tot, afară de insultă, pe simpla rațiune că insultatul nu-i poate 
răspunde. Punînd astăzi capăt carierii mele politice, eu prin a- 
ceasta tot nu uit amiciţia ce mulţi ani ma legat cu Colonelul 
Cuza, nici devotamentul nealterabil ce am avut şi voiu avea 
pentru Domnul Alexandru loan 1, în toate ocaziile dependinte 
de mine“. 

Ce-l priveşte pe Cuza-Vodă, Kogălniceanu s'a ţinut de cuvânt: 
el ma intrat în rândurile adversarilor Domnului şi i-a păstrat 
întradevăr, până la sfârşit, un devotament inalterabil. Ce-l pri- 
veşte pe sine, Kogălniceanu nu s'a ţinut de cuvânt: căci, pen-: 
tru binele şi norocul ţării, el nu s'a retras din viaţa publică şi 
n'a pus capăt carierii sale politice, ci a continuat să aducă încă 
multe şi mari servicii României. 

Plecarea lui Kogălniceanu dela Guvern nu prejudicie marea 
sa operă. Căci, din fericire, ea s'a produs (Ianuarie 1865) numai 
după ce reformele sale au fost puse în aplicare şi când deci 
nu mai puteau fi abolite sau lăsate în părăsire. In schimb însă 
poziţia Domnului se sdruncină mult. Căci trecerea dela un re- 
gim la altul, dela regimul Convenţiei din 1858, cu adunările 
sale legiuitoare, independente şi de un nivel social şi cultural 
superior, la regimul Statutului dela 1864, cu cele două Corpuri 
legiuitoare, lipsite, prin felul cum erau constituite şi cum tre- 
buiau să funcţioneze, de independenţa necesară unor adevărate 
organe constituţionale şi cu un nivel social şi cultural mult in- 
ferior celor anterioare, trecerea aceasta bruscă şi cutezătoare, 
provocă o legitimă și justificată reacțiune în lumea politică a ţării. 

In adevăr, ceea: ce hotărise pe Cuza-Vodă şi sfetnicii săi să 
recurgă la lovitura de Stat era, cum am arătat, faptul că nu 
putuse trece reforma agrară prin Adunările legiuitoare consti- 
tuite pe baza stipulaţiilor electorale ale Convenţiei şi că nu putea, 
cu Parlamentul marilor proprietari, să modifice aceste stipula- 
Ниш, dând ţării o nouă lege electorală, de cadre mai largi şi 
în spirit mai democratic. Dar Domnul nu sa mulţumit numai 
să octroeze, pe cale de plebiscit, o asemenea lege, ci a mers mai 
departe: a dat ţării şi un nou Statut constituţional, cu scopul 
de a pune Parlamentul direct sub tutela sa. Căci, necontenit 
împiedecat, cum fusese, în opera de organizare a Statului, de 
atitudinea fermă şi hotărită a fostelor adunări legislative, Cuza- 
Vodă socoti aceasta ca absolut necesar. Trecând deci peste 
principiile fundamentale ale constituţionalismului reprezentativ, 
el introduse, prin noul Statut, dispoziţiuni de natură să anihileze 
drepturile şi prerogativele esenţiale ale celor doua Corpuri le- 
giuitoare. 

Cu aceasta, poziţia Domnului, compromisă deja faţă de par- 
tida conservatoare prin reforma rurală a lui Kogălniceanu, se 
compromise şi faţă de partida progresistă. Căci membrii acestei 
partide, îndoctrinaţi cu ideile liberale şi democratice ale Apusului 
nu puteau concepe viaţa Statului român de cât sub un regim 

de adevărat constituționalism, sincer şi onest aplicat. Ei vedeau 
în noul Statut al lui Cuza-Vodă desființarea vieţii constituţio- 
nale a ţării şi reîntoarcerea la absolutismul nefast de care abia 
scăpaseră fostele Principate. Şi unii şi alţii deci—conservatori 
şi liberali—se uniră împotriva noii forme de organizare а Sta- 
tului şi a noului sistem de guvernare al Domnului. Obiectivul 
tuturor era acelaşi: restituirea regimulni constituţional ре ba- 
zele statorite în Convenţia dela 1858, 
+ М 

După ridicarea partidelor împotriva sa şi după retragerea lui 
Kogălniceanu, Cuza-Vodă nu mai avea în jurul său de cât 
oameni politici fără multă autoritate şi mare prestigiu şi, din 
nenorocire, o camarilă detestabilă, care exercita o nenorocită 
influență în conducerea afacerilor publice. Numele favoriţilor ce 
alcătuiau această camarilă erau general cunoscute. Se ştia cum 
51 ce fel ei abuzează de încrederea şi simpatia Domnului şi 
cum prin actele lor arbitrare şi abusive îl descoperiau tot mai 
mult, iar prin atitudinea lor interesată și nesinceră îi ascundeau 
adevărata situaţie. 

Rezultatele se văzură curând. Guvernul Nic. Kretzulescu, 
slab şi fără autoritate, nu putea împiedeca abuzurile şi nerân- 
duelile de tot felul în administraţiile publice şi nici nu putea 
pune ordine în Visteria, în finanţele Statului. Parlamentul, la. 
rândul său, nu mai era o frână pentru Guvern şi nici nu mai 
exercita asupră-i controlul necesar. Oameni noi, din straturile 
largi ale poporului, nepregătiţi încă pentru viaţa publică, luară 
locul, în acest Parlament, celor mai aleşi şi meritoşi repre- 
zentanţi ai clasei conducătoare, din mijlocul căreia se recrutau 
membri fostului Parlament al Conventei. A. D. Xenopol pune 
faţă în față numele unora şi al altora, spre а învedera marea 
deosebire de situaţie, de cultură şi de educaţie dintre ei si 
arată, apoi, cu fapte şi împrejurări concrete, cum cei mai mulţi 
din noii reprezentanți ai naţiunii erau cu totul nepregătiţi, in- 
proprii chiar, pentru o activitate parlamentară. 

La acestea se mai adaose o greşală, o mare greşală a Dom- 
nului: recunoaşterea celor doi fii naturali ai săi cu Principesa 
Obrenovici. Faptul fu un nou motiv de nemulţumire şi un pu- 
ternic mijloc de agitaţie împotriva lui Cuza-Vodă, căruia i se: 

atribuia intenţiunea constituirii unei dinastii a familiei sale. Prin 
aceasta, chestiunea Principelui strein, ca postulat naţional al 
Divanurilor adhoc, reveni pe tapet cu mai multă pasiune. Ea 
nu încetase de altfel a fi ținută mereu la suprafaţă. Căci, prin 
alegerea lui Alexandru loan I ca Domn al Principatelor-Unite, 
{ага nu гепипќаѕе la acest ultim postulat neîmplinit al său. Dom- 
nul era socotit numai ca un depozitar al Coroanei până in 
momentul când se va putea alege un Principe strein. Adunările 
legiuitoare şi Comisia centrală nu odată au ţinut să i-o spună 
aceasta, deschis, une ori chiar în mod şi ton jignitor. 

Cu cât lucrurile mergeau mai rău, cu atât curentul pentru. 
Princepele strein se înteţia. Când deci se anunţă, oficial, recu- 
noaşterea celor doi fii naturali ai lui Cuza-Vodă, nemulțumirea 
şi îngrijorarea în lumea politică fu generală. Totuşi, Domnul, 
înconjurat şi adulat de favoriţi, nu vedea compromiterea situ-. 
aţiei sale. El se credea tare pe popularitatea câştigată prin 
reforma agrară în mijlocul maselor ţărăneşti, pe indiferența 
claselor producătoare, orăşeneşti pentru problemele vieţii con- 
stituţionale şi dinastice şi pe devotamentul armatei. In adevăr, 
țărănimea idolatriza pe Domnul dezrobirei ei. Dar această ță 
rănime nu avea nici putea să aibă încă rol precumpănitor їп 
viața publică. Clasele producătoare orăşeneşti puteau fi uşor: 
scoase din indiferentismul lor, pe dată ce chestiuni de interes 
vital le-ar fi împins la aceasta. Ce priveşte, în sfârşit, armata,. 
putea şi ea să fie atrasă, prin conducătorii săi, în rândurile 
celor nemulțumiți. 


In adevăr, lumea politică era împotriva nu numai a modului 
cum se făcuse noua organizare a Statului, ci şi împotriva sis- 
temului de guvernare introdus şi practicat de Cuza-Vodă. Am- 
bele partide se inţeleseră deci pentru о acţiune comună — în 
tară şi în afară — în vederea restabilirii vieţii constituţionale 
şi pentru aducerea unui Principe. strein pe tronul României. 
Inţelegerea se făcu pe dată ce se vădiră intenţiunile dictatoriale 
ale Domnului. E „coaliția monstruasă“ dela 1863, de саге am 
vorbit. Ea luă forme mai precise, când Cuza-Vodă traduse în 
fapt intenţiunile sale. Incă inainte de lovitura de Stat, se con- 
stitui, din fruntaşi al vieţii publice, fără deosebire de partid, 

„o asociaţiune literară şi politică al cărui scop ега apă- 
тагеа regimului constituţional prin rezistenţa la tendinţele de 
despotism ale Domnului, iar, în Iunie 1865, toți oamenii politici 
de seamă ai ţării, conservatori şi liberali, se legară, în secret, 
pe cuvânt de onoare, ca pentru cazul de vacanţă a tronului 
să susțină candidatura unui Principe strein, aşa cum hotăriseră 
„Divanurile adhoc şi cum nu încetase а cere ţara. 

Dar ca să producă o asemenea eventualitate, adecă vacanţa 
la tron, trebuia provocată şi grăbită abdicarea Domnului. Se 
puse deci la cale o acţiune în acest scop. Pentru aceasta tre- 
buiau lămurite Puterile garante, în deosebi Franţa marelui pro- 
tector al Principatelor, Napoleon III, asupra situaţiei create în 
țară prin modul de guvernare din ultimul timp al lui Cuza-Vodă, 
-asupra imposibilității rămânerii lui mai departe pe tron şi asupra 
necesităţii alegerii la domnie a unui Principe strein. O împre- 
jurare nouă — pe lângă cele mai vechi, de саге am vorbit deja: 
«chestiunea armelor sârbeşti şi acea a voluntarilor poloni—veni 
să dovedească străinătăţii pe deoparte nemulţumirile ce trä- 
mântau şi agitau anumite clase ale societăţii, iar pe de alta 
faptul că Domnul şi Guvernul nu mai aveau autoritatea nece- 
sară de a domina situaţia. 

Imprejurarea aceasta fu mişcarea revoluţionară dili Bucureşti, 
.din August 1863, prilejită de întroducerea monopolului la tutun 
şi de o ordonanţă a Primăriei іп chestiunea vânzării fructelor, 
ambele de natură a leza multe interese şi a provoca o mare agitaţie 
în lumea micilor negustori. Fireşte că opoziţia profită de aceste 
nemulțumiri şi agitații pentru a instiga poporul împotriva Gu- 
-vernului. Lucrul nu fu greu. Mulțimea revoltată şi îndârjită se 
dădu la manifestaţiuni sgomotoase şi acţiuni turburătoare. Pri- 
măria fu invadată de răsculați, iar autorităţile maltratate de ei. 
Pentru reprimarea mişcării se făcu apel la forţa armată, care 
năbuşi în sânge răscoala. Lupta între răsvrătiţi şi oaste ţinu 
toată ziua. Morți şi răniţi căzură de ambe părţile. 

Mişcarea aceasta revoluționară avu un mare răsunet în ţară 
şi im afară. In Тага, Ion С. Brătianu, С. A. Rosetti şi Eugen 
(Carada tură arestaţi ca autori ai ei, iar în afară presa străină 
se alarmă şi о comentă ca început al unor mişcări revolu- 
Шопаге mai serioase şi mai întinse, cari ar putea primejdui 

ordinea în întreg Orientul. Poarta otomană interveni. Marele 
Vizir făcu remonstraţiuni aspre Domnului şi Guvernului. Cuza- 
Vodă, care se afla la băi, la Ems, fu nevoit să întrerupă cura 
şi să vină acasă. Actul său de clemenţă față da turburătorii 
vinovaţi fu privit ca slăbiciune. Şi deşi Domnul dădu Marelui 
Vizir un răspuns demn şi hotărît, contestându-i dreptul de a 
se amesteca în afacerile interne ale ţării, situaţia sa şi а Gu- 
vernului său, după această mișcare, fură adânc sdruncinate. 


In acest timp, Ion C. Brătianu, trimis în Apus, la Paris, să 
lămurească Împăratului şi cercurilor hotărîtoare de acolo situaţia 
țării şi a Domnului, convinse pe toţi că națiunea se înşelase în 
Cuza, că nădejdile puse într'ânsul nu s'au realizat şi că, prin 
politica sa, nesinceră şi nehotărită, prin modul de guvernare 

inaugurat, tiranic şi despotic, prin restrângerea libertăţilor publice 

şi falşificarea regimului constituțional, el compromite opera stabi- 
lită prin Convenţia dela 1858 şi periclitează însăşi viitorul noului 
Stat român. Mai departe că, infeudat cu totul politicei ruseşti, 
pune în joc chiar pacea în Orientul european. Brătianu cerea са 
prin intervenţia Puterilor să se restabilească stările normale şi să 
se permită României să-şi îndeplinească ultimul din postulatele 
sale naţionale: alegerea Па tron a unui Principe strein 

Acţiunea aceasta avu de urmare că Cuza, socotit ca francofil de 
Ruşi şi rusofil de Francezi, fu abandonat şi de unii şi de alţii, 
în momentul când raporturile dintre cele două mari Impărăţii erau 
total compromise. Domnul român văzu şi înţelese că situaţia 
devenise foarte dificilă. Ideia abdicării pentru un Principe strein, 
la care se angajase, în mod solemm, їп faţa ţării şi a puterilor 
garante, încă dela îndoita sa alegere ca Domn al Moldoveii al 
Munteniei, i se păru cătrebuie infăptuită. Socoti deci momentul 
să o pună în aplicare. In mesajul cătră Parlament, din 1865, ultimul 
al domniei sale, el, reproducând cuvintele din circulara sa către 
Puteri din 1859, afirmă din nou voinţa şi hotărîrea де а se cobori 
de pe treptele tronului, ca națiunea să-şi poată alege un principe 
strein. Redactase chiar, în acest sens, şi o scrisoare către Napoleon, 
pe care nu apucă însă a otrimite. Căci camarila din juru-i inter- 
veni, se pare, arătându-i că nu sunt motive de temere şi mai 


30 ALEX. LĂPĂDATU 


ales de grabă, că nemulțumirile nu sunt aşa de mari şi de 
generale şi că, desigur, se vor potoli şi aşeza. 

Dar adversarii nu steteau în nelucrare. In cea mai mare taină 
ei alcătuiră întregul lor plan de lucrare până în cele mai mici 
amănunte. Domnul trebuia silit să abdice conform angajamentului, 
о Locotenenţă domnească să preia conducerea Statului, un nou Gu- 
vern să se constitue, iar Parlamentul, convocat, să aleagă un 
principe strein. Se stabiliră chiar persoanele ce aveau să com- 
pună Locotenenţa domnească și să constitue Guvernul. lar 
când totul fu gata şi când din străinătate sosiră ştiri că chesti- 
unea principelui strein fusese aranjată, complotiştii câştigară 
de partea lor pe ofiţerii batalionului de vânători în care Cuza- 
Vodă avea mai mare încredere. In noaptea când acest batalion 
fu de gardă la palatul domnesc (тт Fevruarie), ei năvăliră în 
camera de dormit a Domnului şi-i prezentară actul de abdicare. 
Surprins şi nepregătit, el îl subscrie fără protestare. Fu apoi 
îmbrăcat şi condus, ре o poartă dosnică, într'o locuinţă tainică. 

A doua zi de dimineaţă Capitala, în frunte cu autorităţile 
uluite, luă cunoştinţă din proclamația Locotenenţei domneşti de 
cele întâmplate. Căci totul se petrecuse fără nici un incident. 
Liniştea şi ordinea nu fură câtuşi de puțin turburate. Se lucrase 
aşa de secret, de prudent şi de energic, că nici chiar cei mai 
deaproape ai Domnului, amici şi autorităţi, nu ştiură şi nu 
bănuiră nimic. In după amiaza aceleaşi zile, Camera şi Senatul, 
întrunite în şedinţă comună, procedură la alegerea noului Domn. 
Fu ales, cu unanimitate, Contele Filip de Flandra al Belgiei, 
sub numele de Filip І. O zi în urmă, fostul Domn, mutat în 
palatul dela Cotroceni, unde îl putură vedea Agenţii diplomatici 
ai Franţei şi Austriei, fu trimis, cu cei mai de aproape ai săi, 
peste graniță, în străinătate, unde-şi petrecu restul vieţii şi unde 
Alexandru loan Cuza se purta cu cea mai mare demnitate şi 
cu cel mai înalt patriotism. El refuză să se facă instrumentul 
celor ce credeau a găsi în sine pe omul răsbunării nesocotite 
şi nu avu în vedere, prin atitudinea sa, în tot timpul exilului, 
decât interesele ţării 51 ale neamului, peste саге domnise în una 
din cele mai însemnate epoci ale istoriei noastre. 

Cu unirea deplină şi definitivă a Principatelor, desăvârşită, 
cum am văzut, în lanuarie 1862, prin acțiunea personală a lui 
Cuza-Vodă, cu alegerea, în Aprilie 1866, а Principelui Carol 
de Hohenzollern-Sigmaringen са Domn al României şi cu noua 
constituţie, dată ţării, іп același ап, de reprezentanţii ei legi- 
timi, se realizară toate postulatele naţionale, cari, după con- 
ştiinţa patriotică a contimporanilor, trebuiau să stee la baza 
constituirii Statului român modern, iar cu marele reforme, so- 
ciale şi politice, ale lui Kogălniceanu, din 1863.51 1864, se 
deschise calea sigură a organizării şi desvoltării sale viitoare. 

Toate aceste mari şi epocale realizări nu erau cu putință 
de cât subțun Domn indigen, ca Cuza-Vodă,--pământean şi 
ortodox. Căci nici îndoită alegere dela 1859, nici secularizarea 
averilor mânăstireşti şi nici marea reformă agrară nu Sar fi 
putut înfăptui sub un principe strein şi catolic, care mar fi 
fost recunoscut de puteri, n'ar fi putut înfrunta agitaţiile cle- 
rului ortodox, ce ar fi făcut din problema secularizării o chestiune 
de persecuție religioasă şi nar ti fost în stare să reziste opoziţiei 
înverşunate a marilor proprietari, deținători ai puterii politice 
în Stat. Nici constituţia dela 1866 apoi nu s'ar fi putut alcătui 
fără recunoaşterea completei autonomii а ţării,— recunoaştere 
venită după lovitura de Stat dela 2 Mai 1864, pe care un 
principe strein mar fi avut îndrăzneala să o facă. In sfârşit, 
nici chiar alegerea Principelui Carol nu sar fi putut face си 
consensul unanim al fruntaşilor ţării, dacă acest consens n'ar 
fi fost provocat de greşelile din ultimii doi'ani ai domniei 
lui Alexandru loan І. 

Această este de astfel însemnătatea, marea însemnătate a domniei 
lui Cuza-Vodă în evoluţia istorică a Statului român: tot ce sa 
dobândit între 1859 şi 1866, ca mari realizări politice şi паф- 
onale, s'a dobândit şi prin personalitatea Domnitorului. Тага а 
văzut-o şi a înţeles-o şi de aceia, încă în viaţă fiind, Cuza-V odă 
a intrat în domeniul legendei, iar după moartea sa, carea tost 
un adevărat doliu naţional, ela intrat pentru toate timpurile 
în istoria neamului, ca Domn al unirii şi al marilor reforme. 

